Diari Oficial de la Generalitat Valenciana


Sumari del DOGV 398, del 30-06-1986 (1986/806623)

CIRCULAR de 30 de maig de 1986, de la Conselleria d'Agricultura i Pesca, sobre incendis forestals, any 1986.
------------------------------------------------------------------------------------------------------------

### Dades del document

Número de DOGV
:   398

Data del DOGV
:   30-06-1986

Secció del DOGV
:   ALTRES DISPOSICIONS

Número del document
:   1986/806623


Data del document
:   30-05-1986

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Circular de 30 de maig de 1986, de la Conselleria d'Agricultura i Pesca, sobre incendis forestals, any 1986.  
D'acord amb el que disposa la Llei 81/1968, de 5 de desembre de 1972, (articles 19 i 20), i el Reial Decret 1777/79, on es declaren «Zones de Perill els municipis que s'hi detallen de les províncies d'Alacant, Castelló i València, i per tal de tractar d'evitar la declaració d'incendis a Forests públiques i particulars i aconseguir-ne una extinció més ràpida al territori de la Comunitat Valenciana», si se n'hi produïen,   
DISPOSE:  
Mesures Preventives Extraordinàries  
Enguany hom fixa com a període de vigència d'aquestes «Mesures preventives de caràcter extraordinari», el comprés entre el dia I de juny i el 30 de setembre pròxim, ambdós inclusivament, que coincideix amb l'índex més alt de perillositat de l'any. Durant aquest període són de compliment obligatori en les zones forestals les normes següents:   
Primera. Queda totalment prohibida la utilització de foc per a qualsevol finalitat, fins i tot per a operacions culturals, -excepte als abocadors d'escombraries i a les instal·lacions autoritzades- a les forests i en una franja de 400 m. al voltant d'aquestes; a no ser que existesca algun obstacle en la franja esmentada que impedesca el progrés del foc cap a la forest.   
Segona. La instal·lació d'abocadors d'escombraries haurà de tenir l'autorització expressa dels Serveis Territorials corresponents.   
Tercera. Així mateix hom prohibeix les operacions de carboneig i la utilizació d'equips portàtils per a la destil·lació de plantes aromàtiques.   
Quarta. Hom prohibeix l'emmagatzematge, transport o utilització de matèries inflamables o explosives a la forest. Quan s' hauran d? utilitzar explosius per a l'obertura de carreteres situades a zones forestals, o per a d'altres usos similars, s' hauran d'establir-hi colles de treballadors provistes de materials per a l'extinció dels focs que eventualment s'hi podien produir.   
Cinquena. Hom prohibeix als caçadors l'ús cartutxos provistos de tacs de paper.   
Sisena. Hom prohibeix el llançament de coets, globus o artefactes de qualsevol classe que continguen foc.   
Setena. Hom prohibeix el trànsit, ('estada i l'acampada de persones i vehicles a zones vedades, per tal d'evitar-hi l'alta perillositat d'incendis, d'acord amb la petició expressa de l'ajuntament propietari de la forest.   
Vuitena. Els fumadors que transiten per les forests estaran obligats a apagar curosament els llumins i les puntes de cigarretes abans de tirar-los. Queda prohibit de tirar tant els llumins com les puntes de cigarreta des dels vehicles.   
Mesures Preventives Ordinàries  
Durant el període comprés entre l'1 d'octubre pròxim i el 31 de maig següent, regiran les mesures preventives de caràcter ordinari següents:   
Primera. Queda prohibit d'utilizar foc per a qualsevol finalitat a les forests i en una franja de 100 m. al voltant d'aquestes, excepte a les instal·lacions autoritzades i en les operacions que s'expressen tot seguit.   
Segona. D'acord amb l'article 24 del susdit Reglament d'Incendis, les operacions culturals a finques situades dins la forest o en una franja de 100 m. al voltant d'aquesta, amb utilizació de foc, crema de restes agrícoles i d'altres anàlegs, així com la crema de les restes llenyoses procedents de la neteja de tallafocs o d'altres operacions dins la forest, es duran a terme pels interessats, amb la notificació prèvia a l'agent forestal de la zona o Guàrdia Civil, tot complint les mesures preventives que s'exigeixen en l'esmentat article.   
Tercera. Es requerirà l?autorització dels Serveis Territorials corresponents per a les operacions de carboneig i la utilització d'equips portàtils per a la destil·lació de plantes aromàtiques.   
Així mateix es mentenen les prohibicions establertes en les normes cinquena, setena i novena de les mesures preventives extraordinàries.   
Extinció d'incendis  
Qui advertesca l'existència o el començament d'un incendi forestal haurà d'intentar-ne l'extinció amb la màxima urgència, si ho permitien la distància i intensitat del foc; en cas contrari, haurà d'avisar-ne pel mitjà més ràpid possible a l'alcalde o a l'agent de l'autoritat més pròxim que immediatament ho comunicarà a dita primera autoritat local.   
L'alcalde en tenir coneixement de l'existència d'un incendi forestal, prendrà immediatament les mesures oportunes i movilitzarà els mitjans pertinents de què dispose per dur-ne a terme l'extinció. Quan aquests mitjans no seran prou per dominar el sinistre, podrà procedir a la movilització de persones útils, homes amb edat compresa entre els 18 i 60 anys, així com de material, siga qui en siga el propietari, quan ho estimarà necessari per a l'extinció de l'incendi.   
Si amb motiu dels treballs d'extinció d'incendis forestals fas necessari, a judici de l'autoritat que els dirigesca, d'entrar a les finques forestals o agrícoles, així com utilitzar els camins existents i realitzar els treballs adequats, fins i tot obrir tallafocs d'urgència o anticipar la crema de zones determinades que dins una previsió normal s'estime que vagen a ser consumides pel foc, amb l'aplicació d'un tallafoc, podrà fer-se encara que per qualsevol circumstància no es puga comptar amb l'autorització dels propietaris respectius. En aquests casos, en el termini més breu possibe, es notificarà l'autoritat judicial a l'efecte que procedesca.   
Les autoritats podran igualment autoritzar les aigües públiques o privades, encara que se n'hi opose el propietari, en la quantia necessària per a l'extinció de l'incendi; així com les xarxes de comunicació amb caràcter de prioritat.   
Sancions  
La negativa a prestar col·laboració per a l'extinció d'un incendi, quan hi havia estat requerida per l'autoritat, l'alcalde o els seus agents, constitueix falta greu i es podria sancionar amb una multa fins 50.000 pessetes pels Serveis Territorials d'aquesta Conselleria, sense perjudici de passar la culpa a la jurisdicció ordinària, si els fets podien ser constitutius de delicte (Art. 70, 137 i 141 del Reglament de la Llei d'Incendis Forestals).   
Es cas d'incendi forestal, les autoritats o la persona civil que en tinga coneixement avisaran, amb la màxima rapidesa, ('alcalde de la localitat i la Unitat Forestal dels Serveis Territorials corresponents, els telèfons del quals són els següents:   
Alacant: 965/22 37 42  
Castelló: 964/20 42 11  
València: 96/352 33 69  
València, 30 de maig de 1986.-  
El Conseller d'Agricultura i Pesca:  
Lluís Font de Mora i Montesinos.